Publication: Magyar Közlöny
Issue: MK-1998-27 (Year: 1998, Number: 27)
Era: 1990-2004
Section: „45. számú melléklet a 109/1997. (XII. 30.) FM rendelethez
Paragraph Index: 357

5. a) A gazdálkodót megillető állami támogatás összegének megállapítása céljából az erdészeti hatóság minden esetben elvégzi: — az egyéves erdőfelújítások, — a befejezett erdőfelújítások és — a befejezetett erdőfelújítások ápolási munkái, — a tisztítási munkák, — a tuskózás, — a tűzpászták, nyiladékok és határjelek karbantartási munkáinak műszaki átvételét. Az állomány alatti, valamint nem egyéves befejezetlen erdőfelújítások műszaki átvételét az erdészeti hatóság az esetben köteles elvégezni, ha arra az erdőgazdálkodó a tárgyévben állami támogatást igényel, valamint abban az esetben, ha az erdőfelújításokra a külön jogszabályban megállapított határidők valamelyike lejárt. Egyéb esetekben az erdészeti hatóság az erdőfelújításokat bármely időpontban ellenőrizheti, és annak alapján dönt az addigi pénzügyi támogatás jogosságáról.

Source: https://magyarkozlony.hu/hivatalos-lapok/f5e6a6b924d3c3ac3d396e3e040c71a63bf3dcc3/dokumentumok/b770aed50a8f1f5959c695b82f6cd6baafe1e9c9/letoltes